JR ติดโผ “FTSE Micro Cap” มีผล 18 มิ.ย.นี้ มั่นใจคว้าโปรเจค “รถไฟฟ้าสีเหลือง-ชมพู เฟส 2”
JR ติดโผ “FTSE Micro Cap” มีผล 18 มิ.ย.64 จับตากองทุน-สถาบันไทย-เทศเพิ่มน้ำหนักลงทุน มั่นใจคว้าโปรเจคยักษ์ “รถไฟฟ้าสีเหลือง-ชมพู เฟส 2” มูลค่ากว่า 6 พันลบ. หนุน Backlog ปี 64 ทะลุหมื่นลบ. ผลักดันผลงานโตก้าวกระโดด
JR ติดโผ “FTSE Micro Cap” มีผล 18 มิ.ย.64 มั่นใจคว้าโปรเจคยักษ์ “รถไฟฟ้าสีเหลือง-ชมพู เฟส 2” หนุน Backlog ปี 64 ทะลุหมื่นลบ. ดันผลงานโตก้าวกระโดด
10 มิ.ย. 2564

นายจรัญ วิวัฒน์เจษฎาวุฒิ ประธานเจ้าหน้าที่บริหาร บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR เปิดเผยว่า จากการที่บริษัทฯได้รับการคัดเลือกเข้าคำนวณดัชนี FTSE All World Index  ซึ่ง JR จัดอยู่ในกลุ่ม FTSE Micro Cap จะมีผลบังคับใช้หลังราคาปิดของวันที่ 18 มิถุนายน 2564 เป็นต้นไป จะทำให้หุ้นได้รับความสนใจจากนักลงทุนทั้งในประเทศและต่างประเทศมากขึ้น
“การที่หุ้น JR ถูกดึงเข้าคำนวณใน FTSE Micro Cap ครั้งนี้ สะท้อนให้เห็นถึงหุ้นที่มีสภาพคล่องในการซื้อขายและมั่นใจว่าหลังการเข้าคำนวณดัชนีดังกล่าว จะทำให้หุ้น JR อยู่ในโฟกัสของนักลงทุนสถาบันและกองทุนชั้นนำทั้งในและต่างประเทศ ซึ่งมีโอกาสที่จะเพิ่มน้ำหนักลงทุน เนื่องจากเป็นหุ้นที่มีปัจจัยพื้นฐานแข็งแกร่ง ฐานะทางการเงินมีความมั่นคง และมีโอกาสเติบโตได้อีกมาก เหมาะสำหรับลงทุนในระยะยาว”
สำหรับแผนการดำเนินงานในช่วงที่เหลือของปีนี้ บริษัทฯยังคงเดินหน้าเข้าประมูลงานใหม่ต่อเนื่อง และในช่วงปลายปีนี้มีโอกาสได้งานโครงการใหญ่รถไฟฟ้าสายสีเหลือง-ชมพู เฟส 2  มูลค่าไม่ต่ำกว่า 6 พันล้านบาท ซึ่งจะทำให้งานในมือพุ่งแตะระดับ 1 หมื่นล้านบาท ส่งผลให้ธุรกิจในช่วง 2-3 ปีข้างหน้าเติบโตอย่างก้าวกระโดด สร้างสถิติสูงสุดใหม่ต่อเนื่อง